Title: VZNESENÉ PRIPOMIENKY V RÁMCI MEDZIREZORTNÉHO PRIPOMIENKOVÉHO KONANIA
Author: koki
Last saved by: Administrator
Company: Abyss Studios, Ltd.

Vyhodnotenie medzirezortného pripomienkového konania

Návrh opatrení na zvýšenie efektívnosti správy pohľadávok štátu 

Spôsob pripomienkového konania

bežný postup – 10 pracovných dní (6. 5. 2011 – 19. 5. 2011)
materiál nelegislatívnej povahy

Počet vznesených pripomienok, z toho zásadných | 38  / 5
Počet vyhodnotených pripomienok | 26 (38, z toho 12 nemali pripomienky)
Počet akceptovaných pripomienok, z toho zásadných | 14  / 2
Počet čiastočne akceptovaných pripomienok, z toho zásadných | 3  / 2
Počet neakceptovaných pripomienok, z toho zásadných | 8  / 1
Počet pripomienok vzatých na vedomie, z toho zásadných | 1 / 0
Rozporové konanie (s kým, kedy, s akým výsledkom) | Správa štátnych hmotných rezerv, 22. 6. 2011, netrvajú na svojej zásadnej pripomienke
Počet odstránených pripomienok | 17
Počet neodstránených pripomienok | 9

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1. | Podpredseda vlády SR pre ľudské práva a národnostné menšiny | | | x |
2. | Ministerstvo dopravy, výstavby a regionálneho rozvoja SR | 1 (1o) | | |
3. | Ministerstvo obrany SR | 7 (5o, 2z) | | |
4. | Ministerstvo práce, sociálnych vecí a rodiny SR | | | x |
5. | Ministerstvo hospodárstva SR | | | x |
6. | Ministerstvo kultúry SR | 2 (2o) | | |
7. | Ministerstvo pôdohospodárstva a rozvoja vidieka SR | 4 (4o) | | |
8. | Ministerstvo životného prostredia SR | | | x |
9. | Ministerstvo školstva, vedy, výskumu a športu SR | | | x |
10. | Ministerstvo vnútra SR | 5 (5o) | | |
11. | Ministerstvo zahraničných vecí SR | | | x |
12. | Ministerstvo zdravotníctva SR | | | x |
13. | Ministerstvo spravodlivosti SR | 2 (1o, 1z) | | |
14. | Zbor väzenskej a justičnej stráže | 3 (2o, 1z) | | |
15. | Úrad vlády SR | | | x |
16. | Národný bezpečnostný úrad | | | x |
17. | Správa štátnych hmotných rezerv SR | 1 (1z) | | |
18. | Úrad pre reguláciu sieťových odvetví SR | | | x |
19. | Ústredie práce, sociálnych vecí a rodiny | | | x |
20. | Sociálna poisťovňa | 1 (1o) | | |
21. | Združenie miest a obcí Slovenska | | | x |
| SPOLU | | | |

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná
| Vzaté na vedomie

Subjekt | Pripomienka | Typ | Vyhodnotenie | Spôsob vyhodnotenia

ÚPSVAR

Odoslané bez pripomienok 
Odoslané bez pripomienok

O

ÚRSO

Odoslané bez pripomienok 
Odoslané bez pripomienok

O

MZV SR

Odoslané bez pripomienok 
Odoslané bez pripomienok

O

SOCP

K bodu 2.1.  
Z predloženého materiálu nie je jednoznačné, ktorými pohľadávkami z poistných odvodov sa materiál zaoberá a nie je zrejmé, či pre účely materiálu sú pohľadávkami štátu všetky poistné odvody, keďže finančné prostriedky z výberu poistného na sociálne poistenie, príspevkov na starobné dôchodkové sporenie a súvisiace pokuty a penále sú súčasťou verejných financií, alebo pohľadávkami štátu sú iba pohľadávky, súvisiace s poistným za rok 1993 na zdravotné poistenie, nemocenské poistenie a dôchodkové poistenie vrátane penále a príspevkov za rok 1993 do Fondu zamestnanosti Slovenskej republiky (uvedené pohľadávky sú na základe § 7 zákona Národnej rady Slovenskej republiky č. 374/1994 Z. z. o niektorých opatreniach na zabezpečenie hospodárenia Slovenskej republiky v roku 1995 a o zmene a doplnení niektorých zákonov príjmom štátneho rozpočtu); uvedené nevyplýva ani z priloženej tabuľky, do ktorej sú zahrnuté iba údaje o poistných odvodoch za Všeobecnú zdravotnú poisťovňu. 

V záujme správnosti odporúčame slová "Pohľadávky z poistných odvodov vznikajú v Sociálnej poisťovni" nahradiť slovami "Pohľadávky na poistnom na sociálne poistenie vznikajú Sociálnej poisťovni".

O

A

V rámci projektu UNITAS II sa uvažuje o spoločnom vymáhaní pohľadávok z poistných odvodov s pohľadávkami štátu vzniknutých z výberu daní a ciel, z uvedeného dôvodu sú zahrnuté do koncepcie. Na vymáhanie pohľadávok z poistných odvodov, ktoré sú pohľadávkami štátu sa vzťahuje časť 4. koncepcie.

MDVaRR SR

1. v čl. 4.2.1 písm. c) materiálu vypustiť slovo „vykonateľnosti“, pretože nie je významovo totožný s pojmom splatnosti; 

2. v čl. 4.2.1 písm. c) uviesť horný časový limit, do ktorého je správca povinný zverejniť na svojom webovom sídle zoznam svojich dlžníkov; 

3. v čl. 4.1.2. písm. g) materiálu nahradiť slovo „splatnosti“ slovom „vykonateľnosti“, pretože iniciovať nútený výkon pohľadávok s exekučným titulom je možný až po nadobudnutí ich vykonateľnosti, nie splatnosti; 

4. v čl. 4.1.1. materiálu uviesť označenie zákona v zmysle textovej skratky uvedenej v čl. 2.3. materiálu.

O

A

ČA

A

A

Úloha správcov zverejňovať zoznam svojich dlžníkov je v tomto čase neaktuálna, keďže táto úloha je  podmienená úpravou príslušných právnych predpisov tak, aby bola zachovaná ochrana osobných údajov.

MZ SR

Odoslané bez pripomienok 
Odoslané bez pripomienok

O

ZMOS

Odoslané bez pripomienok 
Odoslané bez pripomienok

O

MK SR

- v bode 4.1.2 Navrhované opatrenia na zvýšenie efektívnosti správy pohľadávok štátu 
- v časti "Vedenie evidencie", v prvom odseku navrhujeme, aby pri označení dlžníka, ktorým je fyzická osoba okrem údajov, ktorými sú meno a priezvisko, figuroval v súlade so zákonom č. 211/2000 Z.z. a zákonom č. 428/2002 Z. z. aj ďalší, fyzickú osobu konkretizujúci údaj tak, aby informácia o dlžníkovi mala väčšiu výpovednú hodnotu. Ako ďalší údaj navrhujeme označenie obce/resp. mesta, v ktorom je dlžník prihlásený na pobyt. Iba samotné uvedenie mena a priezviska, nemá dostatočnú výpovednú hodnotu.

O

A

NBÚ

Odoslané bez pripomienok 
Odoslané bez pripomienok

O

SŠHR SR

návrh opatrení na zvýšenie efaktívnosti správy pohľadávok štátu 

Správa štátnych hmotných rezerv Slovenskej republiky 
Predseda 
Pražská 29, 812 63 Bratislava 

P.T. 
Ministerstvo financií 
Slovenskej republiky 
Štefanovičova 5 
Bratislava 

Váš list číslo/zo dňa Naše číslo Vybavuje/linka Bratislava 
2011/02079-1 OLP JUDr. Pekárová/314 13.05.2011 

Vec : 
Návrh opatrení na zvýšenie efektívnosti správy pohľadávok štátu - pripomienky 

Na portáli právnych predpisov bol dňa 6.5. 2011 zverejnený materiál Ministerstva financií „Návrh opatrení na zvýšenie efektívnosti správy pohľadávok štátu“. 

Materiál obsahuje návrhy opatrení v bode 4.1.2. a návrhy na ďalšie opatrenia, ktoré Správa štátnych hmotných rezerv SR (ďalej len SŠHR SR) v každodennej práci odboru legislatívno-právneho dodržiava a v plnom rozsahu zabezpečuje. 

Na rozdiel od zistení Ministerstva financií Slovenskej republiky nové pohľadávky SŠHR SR od roku 2010 nevznikajú, nakoľko sú obchodno-záväzkové vzťahy usporiadané tak, že SŠHR SR najprv prijme platbu a až následne vydá tovar. V prípade, ak je SŠHR SR kupujúcim, tak uhradí faktúru až na základe protokolu o prevzatí tovaru, alebo vykonaní služby. 

Pohľadávky spolu s úrokmi z omeškania, ktoré SŠHR SR eviduje, sú z rokov 1993 – 2004, sú riadne zabezpečené, SŠHR SR aktívne požaduje informácie v 3 mesačných intervaloch od správcov konkurznej podstaty, alebo exekútorov. 

K týmto pohľadávkam však vedie opravné položky takmer v 100 % výške, a to z dôvodu neuspokojovania SŠHR SR v uzneseniach o rozvrhoch výťažkov z konkurzu, alebo pre zistenie nemajetnosti povinného v exekúcii. Z toho dôvodu SŠHR SR aj odmietla ponuku Slovenskej konsolidačnej a.s., o postúpenie pohľadávok. 

V neposlednom rade, bola vytvorená SŠHR SR tzv. čierna listina z bývalých (kde už bolo upustené od vymáhania pohľadávky), ako aj aktuálnych dlžníkov. SŠHR SR má takto zabezpečenie, že nedôjde k uzatvoreniu akéhokoľvek zmluvného vzťahu aj s fyzickými osobami konajúcich v minulosti v mene bývalých dlžníkov. Poznamenávame, že odo dňa vytvorenia čiernej listiny už v troch prípadoch SŠHR SR neprikročila k uzatvoreniu zmluvného vzťahu. 

SŠHR SR vyslovuje nesúhlas so záverom materiálu a to k príprave legislatívnej úpravy, ktorá by sústredila veriteľské postavenie viacerých subjektov do jednej inštitúcie, ktorá by zjednocovala princípy správy a vymáhania pohľadávok štátu a pohľadávok iných subjektov verejnej správy. 

SŠHR SR v zmysle uvedeného trvá na ponechaní existujúceho právneho stavu a to vymáhania pohľadávok štátu v inštitúcii – SŠHR SR, kde vznikli. 

S poukazom na poslednú vetu v závere materiálu – „Skúsenosti z praxe totiž ukazujú, že podmienky výkonu správy pohľadávok v sektore verejnej správy sú rozdielne v závislosti od právneho predpisu, ktorý vymedzuje pôsobnosť a činnosť príslušnej inštitúcie“, je potrebné zvážiť centralizovanie pohľadávok individuálne podľa skutočného stavu vymáhania v každej inštitúcii a následne rozhodnúť, ktoré inštitúcie budú zo zákona postupovať správu pohľadávky povinne a ktoré na základe dobrovoľnosti. 

Sme toho názoru, že SŠHR SR je spôsobilá svoje pohľadávky spravovať a vymáhať plnenie vo vlastnom mene. 

Mgr. Eva Hrinková 
predsedníčka

Z

N

Ministerstvo financií má za to, že v rámci správy a vymáhania pohľadávok štátu je potrebné zabezpečiť ich vyššiu efektívnosť.
Efektívnejšia správa pohľadávok bude na jednej strane viesť k zníženiu nákladov na správu pohľadávok a na strane druhej k zvýšeniu príjmov rozpočtu verejnej správy z dôvodu účinnejšieho výberu príjmov.  Rozpor bol v rámci rozporového konania odstránený.

MO SR

Vlastný materiál 

k bodu 4.1.2., písm. c) - 
žiadame predĺžiť lehotu na zverejnenie dlžníka na webových stránkach z jedného mesiaca od splatnosti (vykonateľnosti) pohľadávky štátu na tri mesiace a mesačnú aktualizáciu výšky pohľadávky štátu na trojmesačnú. Zároveň žiadame zúžiť povinnosť zverejňovania dlžníkov len na pohľadávky, ktoré sú zabezpečené exekučným titulom. 

Odôvodnenie: 
Ministerstvo obrany SR spravuje cca 5 500 pohľadávok štátu. Zverejňovanie dlžní-kov, ktorí sú len jeden mesiac v omeškaní ako aj následná mesačná aktualizácia údajov by predstavovala enormnú administratívnu záťaž, na ktorú Ministerstvo obrany SR nemá potrebné personálne zdroje. Taktiež poukazujem na skutočnosť, že zverejňova-nie dlžníkov, najmä pri sporných pohľadávkach z obchodného styku na webovej stránke môže viesť k súdnym žalobám pre poškodzovanie dobrého mena spoločnosti

Z

ČA

Úloha správcov zverejňovať zoznam svojich dlžníkov je v tomto čase neaktuálna, keďže táto úloha je  podmienená úpravou príslušných právnych predpisov tak, aby bola zachovaná ochrana osobných údajov.

MO SR

Vlastmý materiál 
k bodu 4.1.2., písm. d)- 
žiadame doplniť ustanovenie v tom zmysle, že ak sa pohľadávka zo zmluvy plní po častiach, pričom sankcionované je aj neskoré plnenie jednotlivých čiastok, správca uplatní sankcie až po splnení predmetnej zmluvy. 
Odôvodnenie: 
Ak sa zmluvný vzťah plní po častiach (po etapách), pričom sankcionované je i nedodržanie jednotlivej etapy plnenia, nepovažujeme za správne okamžite (do mesia-ca) uplatňovať sankcie, nakoľko to môže byť kontraproduktívne a skomplikovať celý zmluvný vzťah. Preto v prípadoch, kedy je čas plnenia zmluvy obmedzený maximálne do 2 rokov, sankcie odporúčame uplatniť až po splnení predmetu zmluvy.

O

N

Navrhované opatrenie je opatrením vyplývajúcim z platnej právnej úpravy (zákon o správe majetku štátu). Správca majetku štátu je povinný uplatňovať sankcie (príslušenstvo pohľadávky) vždy bez zbytočného odkladu, pokiaľ zákon neustanovuje inak. Uvedené sa vzťahuje aj na pohľadávky vzniknuté z platných zmlúv.

MO SR

Vllastný materiál 
K bodu 4.1.2., písm. e) - 
žiadam e predĺžiť lehotu na zaslanie dvoch výziev dlžníkovi z troch mesiacov na štyri mesiace. 
Odôvodnenie: 
Keďže v niektorých prípadoch sa výzvy doručujú dlžníkovi doporučene do vlastných rúk, ich doručenie môže trvať dlhší čas (napr. ak sa dlžník pravidelne nezdržiava na udanej adrese, opakované doručenie atď.).

O

N

Zámerom týchto opatrení je zvýšiť efektívnosť vymáhania pohľadávok štátu, preto pokladáme za správne, že dlžník by mal byť vyzvaný na úhradu svojho záväzku čo najčastejšie a čo v najkratšom čase.

MO SR

Vlastný materiál 
K bodu 4.1.2., písm. f) - 
žiadame predĺžiť lehotu na iniciáciu získania exekučného titulu z troch mesiacov na šesť mesiacov. 
Odôvodnenie: 
V prípadoch sporných pohľadávok štátu, najmä z obchodného styku, je pred podaním súdnej žaloby potrebné vykonať podrobnú právnu analýzu daného prípadu a následne zhodnotiť pravdepodobnú úspešnosť súdneho vymáhania, pretože v prípade neúspechu by Ministerstvo obrany SR znášalo všetky súdne trovy. Niekedy je taktiež potrebné preskúmať sociálne a ekonomické pomery dlžníka. V niektorých prípadoch je výhodnejšie pokúsiť sa o mimosúdne urovnanie sporu. Na uskutočnenie všetkých uvedených činností nie je postačujúca trojmesačná lehota, a to aj vzhľadom na to, že Ministerstvo obrany SR spravuje veľké množstvo pohľadávok.

O

N

Zámerom týchto opatrení je zvýšiť efektívnosť vymáhania pohľadávok štátu, preto pokladáme za správne, uplatňovať pohľadávky štátu na príslušných orgánoch v čo v najkratšom čase. Akékoľvek ďalšie opatrenia (dohoda o splátkach, trvalé upustenie od vymáhania pohľadávky štátu, odpustenie dlhu) sú navrhnuté na strane 12.

MO SR

Vlastný materiál 
k bodu 4.1.2., písm. g) 
žiadame predĺžiť lehotu na iniciáciu núteného výkonu pohľadávky štátu zo štyroch mesiacov na šesť mesiacov. 
Odôvodnenie: 
Ministerstvo obrany SR pri dlžníkoch, ktorí sú v omeškaní, zisťuje najprv ich sociálne a ekonomické pomery (trvalé bydlisko, zamestnanie, poberanie sociálnych dávok, vlastníctvo nehnuteľností a pod.) Získanie relevantných údajov o dlžníkovi môže trvať aj niekoľko mesiacov, pretože je spojené s dožiadaním rôznych inštitúcií ako Sociálna poisťovňa, úrady práce, obecné úrady, orgány policajného zboru a ďalšie. Až následne zhodnotí pravdepodobnú úspešnosť exekučného vymáhania, pretože v prípade neúspešnej exekúcie by znášalo exekučné trovy. Trojmesačná lehota nie je dostačujúca na získanie postačujúcich údajov o sociálnych a ekonomických pomeroch dlžníka, a to aj vzhľadom na to, že Ministerstvo obrany SR spravuje veľké množstvo pohľadávok.

O

N

Zámerom týchto opatrení je zvýšiť efektívnosť vymáhania pohľadávok štátu, preto pokladáme za správne, uplatňovať pohľadávky štátu na príslušných orgánoch v čo v najkratšom čase.

MO SR

Vlastný materiál 
k bodu 4.1.2., „Ďalšie opatrenia na zlepšenie činnosti správcu pri správe pohľadávok štátu“, bod 4. 
žiadame predĺžiť lehotu zo šiestich mesiacov na jeden rok. 
Odôvodnenie: 
Vzhľadom na veľký počet pohľadávok, ktoré Ministerstvo obrany SR exekučne vymáha by uvedená lehota predstavovala enormnú administratívnu záťaž.

O

Vzaté na vedomie

Predmetné opatrenie bolo z tohto materiálu vypustené, takže pripomienka bola len vzatá na vedomie.

MO SR

K bodom B.1 a B.2 návrhu uznesenia vlády SR 

žiadame predĺžiť lehotu na začatie uplatňovania opatrení uvedených v časti 4.1.2 predloženého materiálu z 1. júla 2011 na 1. septembra 2011. 
Odôvodnenie: 
V termíne do 1. júla 2011 nie je možné organizačne ani technicky zabezpečiť zverejnenie dlžníkov na webovej stránke. V rámci Ministerstva obrany SR pohľadávky spravuje veľký počet organizačných zložiek, pričom bude potrebné vypracovať a následne aplikovať mechanizmus identifikácie dlžníkov v omeškaní, ich zverejňovanie ako aj následnú pravidelnú aktualizáciu. Zverejňovanie dlžníkov si taktiež vyžiada technické a programové zásahy na internetovej stránke Ministerstva obrany SR.

Z

A

MPRV SR

Všeobecne 
V materiáli sa uvádza, že štát by mal zvýšiť efektívnosť vymáhania pohľadávok štátu jednotným koordinovaným postupom v gescii Ministerstva financií SR (ďalej len „MF SR“). Znamená to spravovanie týchto pohľadávok buď v rámci MF SR alebo vytvorením samostatnej inštitúcie podliehajúcej MF SR. Zároveň sa v materiáli uvádza, že prijatie tohto dokumentu nebude mať negatívny vplyv na verejné financie. V prípade vzniku samostatnej inštitúcie však bude potrebné stanoviť vplyv na verejné financie a vyčísliť dopad na štátny rozpočet.

O

A

Vzaté na vedomie

MPRV SR

K vlastnému materiálu 
Strana 10 – rovnaká pripomienka ako k predkladacej správe. 
Strana 11 – slová „často krát“ nahradiť napr.slovom „často“ alebo „mnohokrát“, 
T abuľky v texte odporúčame označiť číslom.

O

A

MPRV SR

K uzneseniu vlády SR  
Odporúčame dopracovať návrh uznesenia vlády SR – chýba textácia.

O

A

MŠVVaŠ SR

Odoslané bez pripomienok 
Odoslané bez pripomienok

O

MK SR

v bode 4.1.2 Navrhované opatrenia na zvýšenie efektívnosti správy pohľadávok štátu 
- navrhujeme úpravu písm. c) tak, aby sa lehota na zverejnenie dlžníka na webovom sídle správcu upravila z jedného mesiaca na tri, a to v nadväznosti na znenie písm. e), v zmysle ktorého sa dlžník v lehote troch mesiacov odo dňa splatnosti pohľadávky štátu aspoň dvakrát písomne vyzve na jej úhradu, 

- navrhujeme úpravu písm. f) tak, aby bola zohľadnená aj možnosť správcu pohľadávky v súlade so zákonom č. 278/1993 Z. z. o správe majetku štátu v znení neskorších predpisov, vydať rozhodnutie o trvalom upustení od vymáhania pohľadávky štátu, navrujeme preto znenie písm. f) takto: 
"pri pohľadávkach štátu bez exekučného titulu, najneskôr v lehote troch mesiacov odo dňa splatnosti pohľadávky štátu iniciovať získanie exekučného titulu alebo za splnenia zákonných podmienok vydať rozhohodnutie o trvalom upustení od vymáhania pohľadávky štátu".

O

ČA

A

Úloha správcov zverejňovať zoznam svojich dlžníkov je v tomto čase neaktuálna, keďže táto úloha je  podmienená úpravou príslušných právnych predpisov tak, aby bola zachovaná ochrana osobných údajov.

ÚV SR

Odoslané bez pripomienok 
Odoslané bez pripomienok

O

MŽP SR

Odoslané bez pripomienok 
Odoslané bez pripomienok

O

PPV

Odoslané bez pripomienok 
Odoslané bez pripomienok

O

MV SR

k bodu 4.1.2. 
V bode 4.1.2. majú kapitoly navrhované opatrenia realizovať od dňa schválenia uznesenia vlády Slovenskej republiky. Sú to tieto opatrenia: 
písm. a) viesť osobitnú evidenciu pohľadávok štátu po lehote splatnosti. 
Opatrenie nebude možné zrealizovať skôr ako Ministerstvo vnútra Slovenskej republiky (ďalej len „ministerstvo!) zabezpečí u dodávateľa IS zmenovú požiadavku na úpravu existujúceho informačného systému. Zmena si vyžiada dodatočné finančné prostriedky z rozpočtu. Ministerstvo v súčasnosti eviduje rozhodujúcu časť pohľadávok v pomocných informačných systémoch, (TAXIS a WIN IBEU), ktoré nie sú databázovo prepojené na IS SAP z dôvodu veľkého počtu pohľadávok a osobitných požiadaviek (obsahujú osobné údaje dlžníka) potrebných na účely vymáhania pohľadávok. Ministerstvo odporúča, aby uznesenie zaviazalo kapitoly v tomto bode postupovať ihneď po dobudovaní vlastných informačných a ekonomických systémov, 
písm. c) zverejniť na svojom webovom sídle zoznam dlžníkov. 
Uvedené opatrenie rovnako ako písm. a) súvisí so zmenou informačného systému. Ministerstvo odporúča, aby toto opatrenie začali kapitoly uplatňovať po dokončení úpravy IS. 
Okrem toho upozorňujeme na to, že navrhované opatrenie nebude mať žiaduci efekt pri dlžníkoch., ktorým sú uložené pokuty v priestupkovom konaní. Zverejňovanie mien dlžníkov štátu v týchto prípadoch bude znamenať aj značnú záťaž na jeho personálne zabezpečenie, 
písm. e) v lehote troch mesiacov od dňa splatnosti pohľadávky aspoň dvakrát písomne vyzvať dlžníka na úhradu pohľadávky. 
Takto prijaté opatrenie si vyžiada dodatočné rozpočtové finančné prostriedky. Ministerstvo odporúča, aby v opatrení bola povinnosť raz vyzvať dlžníka na úhradu a ďalšie výzvy ponechať na rozhodnutí správcov pohľadávok.

O

ČA

N

Úloha správcov zverejňovať zoznam svojich dlžníkov je v tomto čase neaktuálna, keďže táto úloha je  podmienená úpravou príslušných právnych predpisov tak, aby bola zachovaná ochrana osobných údajov. MF  SR však napriek tomu nie je presvedčené, že by si táto úloha vyžadovala nákladný informačný systém.

Zámerom týchto opatrení je zvýšiť efektívnosť vymáhania pohľadávok štátu, preto pokladáme za správne, že dlžník by mal byť vyzvaný na úhradu svojho záväzku čo najčastejšie, máme za to, že trojmesačná lehota na zasielanie výziev dlžníkovi je adekvátna.

MV SR

K bodu 4.2. 
K bodu 4.2. Koncepcia centralizovaného vymáhania pohľadávok po lehote splatnosti: 
Opatrenia uvedené v bode 4.1.2,. ktoré by po ich prijatí mali správcovia pohľadávok zabezpečiť s navrhovanou periodicitou, sú administratívne náročné na ľudský potenciál. Ich úplné splnenie nie je možné bez zvýšenia počtu pracovnej sily. Ministerstvo odporúča upraviť periodicitu procesov v jednotlivých bodoch. 
Ministerstvo ako zriaďovateľ rozpočtových organizácií len po zvýšení počtu zamestnancov (zvýšený nárok na rozpočtové zdroje) by vedelo splniť úlohu, ktorá je navrhnutá v bode 4.2. – preniesť povinnosť spojenú s vymáhaním pohľadávky na nadriadený orgán. Ministerstvo odporúča ponechať vymáhanie pohľadávok tomu subjektu, ktorý pohľadávku eviduje vo svojom účtovníctve.

O

N

Väčšina navrhovaných opatrení vyplýva z platnej právnej úpravy (zákon o správe majetku štátu). Správca majetku štátu je povinný starať sa o tom, aby všetky povinnosti dlžníka boli včas a riadne splnené, aby pohľadávka štátu bola včas uplatnená na príslušných orgánoch a aby rozhodnutia týchto orgánov boli včas vykonané. Z uvedeného dôvodu máme zato, že uplatňovanie navrhovaných opatrení by nemalo mať vplyv na zvýšenie počtu zamestnancov.

MV SR

K poznámke pod čiarou  
Na str. 10 v poznámke pod čiarou k odkazu 4 je potrebné za slovom „Vyhláška“ doplniť slová „Ministerstva spravodlivosti Slovenskej republiky“ a na konci doplniť slová „v znení neskorších predpisov.“. 
Odporúčame zvážiť v prípadoch tých správcov, ktorí sú personálne a odborne vybavení na vymáhanie pohľadávok, aby mali možnosť vykonávať exekučné konania. Výhodou by bola znížená administratívna náročnosť, úspora finančných prostriedkov za služby poskytované exekútorom a v neposlednom rade urýchlenie procesu získania finančných prostriedkov.

O

A

MV SR

K záveru  
K bodu 5 Záver: 
Ministerstvo odporúča znenie prvého bodu prehodnotiť v súlade s vyššie citovanými dôvodmi a odložiť navrhovaný termín začatia uplatňovania opatrení. 
5. Odporúčame prehodnotiť v Doložke vybraných vplyvov v časti A.2. vplyvy v bode 1 zo žiadneho vplyvu na negatívny

O

A

V zmysle návrhu uznesenia vlády SR budú jednotliví členovia vlády a predsedovia ostatných ústredných orgánov štátnej správy povinný začať vykonávať predmetné opatrenia od 1. septembra 2011.

MPSVR SR

Odoslané bez pripomienok 
Odoslané bez pripomienok

O

MH SR

Odoslané bez pripomienok 
Odoslané bez pripomienok

O

ZVJS

návrhu uznesenia vlády SR 
Termín plnenia úloh v bode B.1. a v bode B.2. dňom 1. júna 2011 je pre Zbor väzenskej a justičnej stráže nerealizovateľný. 

Odôvodnenie: 
Posun termínu navrhujeme z dôvodu, aby správcovia pohľadávok štátu mali dosť časového priestoru na prípravu realizácie opatrení, a s tým súvisiace vydanie interných predpisov v oblasti správy pohľadávok štátu. 
Zároveň pri realizácií opatrenia „zverejniť na svojom webovom sídle zoznam svojich dlžníkov s uvedením výšky pohľadávky“ je potrebný tiež dlhší časový priestor, aby správcovia pohľadávok zabezpečili úpravu a prípravu svojich webových stránok. Realizovať opatrenie aj na už existujúce pohľadávky štátu tiež vyžaduje (najmä v organizáciách s početnejšou agendou pohľadávok štátu) náležitý priestor na spracovanie informatívneho zoznamu dlžníkov a ich zverejnenie v elektronickej forme.

O

A

ZVJS

K bodu 1. Úvod: 
Druhá veta druhého odseku znie: 
„Materiál odporúča, aby do tejto koncepcie bola zahrnutá okrem štátnej správy aj samospráva a naopak, neukladá osobitnú úlohu tým samostatným rozpočtovým organizáciám, ktoré nie sú pre cieľ tejto koncepcie významné, či už vzhľadom na objem výšky pohľadávok (napr. Slovenská akadémia vied), vzhľadom na charakter činností (napr. Slovenská informačná služba) alebo vzhľadom na špecifický charakter pohľadávok (napr. Zbor väzenskej a justičnej stráže).“. 

Odôvodnenie: 
V návrhu požadujeme príkladmo uviesť zbor, ktorý okrem pohľadávok štátu, na ktoré sa vzťahuje návrh opatrení, spravuje aj špecifický druh pohľadávok štátu za trovy výkonu väzby, zvýšené trovy výkonu väzby, zavinené trovy výkonu trestu odňatia slobody, zvýšené trovy výkonu trestu odňatia slobody a pohľadávok za škody na majetku štátu v správe ústavu spôsobené obvinenými alebo odsúdenými, ktoré zbor vymáha od obvinených alebo odsúdených a od bývalých obvinených alebo bývalých odsúdených.

O

ČA

Predmetná veta bola z materiálu vypustená.

ZVJS

K bodu 4.1.2 Navrhované opatrenia na zvýšenie efektívnosti správy pohľadávok štátu:  
V prvom odseku doplniť v písmene c) na konci text s nasledovným znením: 
„ ; okrem zoznamu dlžníkov Zboru väzenskej a justičnej stráže za trovy výkonu väzby, zvýšené trovy výkonu väzby, zavinené trovy výkonu trestu odňatia slobody, zvýšené trovy výkonu trestu odňatia slobody a pohľadávky za škody na majetku štátu v správe ústavu spôsobené obvinenými alebo odsúdenými, ktoré vymáha od obvinených alebo odsúdených a od bývalých obvinených alebo bývalých odsúdených,“. 

Odôvodnenie: 
Uplatňovaním navrhovaného opatrenia, „c) zverejniť na svojom webovom sídle zoznam svojich dlžníkov s uvedením výšky pohľadávky štátu, ak od splatnosti (vykonateľnosti) pohľadávky štátu uplynul viac ako jeden mesiac“, by zbor porušil zákon č. 428/2002 Z. z. o ochrane osobných údajov v znení neskorších predpisov, vzhľadom na to, že ide o obvinených alebo odsúdených, resp. bývalých obvinených alebo bývalých odsúdených. 
Zverejňovaním zoznamu dlžníkov zboru za trovy výkonu väzby, zvýšené trovy výkonu väzby, zavinené trovy výkonu trestu odňatia slobody, zvýšené trovy výkonu trestu odňatia slobody a pohľadávky za škody na majetku štátu v správe ústavu nepredpokladáme zvýšenie efektivity vymáhania týchto pohľadávok, nakoľko sa jedná o osoby nemajetné, sociálne neprispôsobivé, u ktorých je minimálna možnosť pracovného zaradenia a teda vo veľkej väčšine prípadov nemajú žiadny príjem, z ktorého by sa dala realizovať úhrada pohľadávok. V mnohých prípadoch ide o osoby, s ktorými nie je možné nadviazať žiaden kontakt, nakoľko sa nezdržujú na adrese trvalého bydliska alebo o bezdomovcov. U obvinených alebo odsúdených, resp. bývalých obvinených alebo bývalých odsúdených, ktorí majú príjem alebo majetok, zbor realizuje všetky navrhované opatrenia uvedené v bodoch a) až h), okrem opatrenia uvedeného v bode c).

Z

ČA

Úloha správcov zverejňovať zoznam svojich dlžníkov je v tomto čase neaktuálna, keďže táto úloha je  podmienená úpravou príslušných právnych predpisov tak, aby bola zachovaná ochrana osobných údajov.

MPRV SR

V predkladacej správe 
Odporúčame upraviť slová „zverejňovať na svojej webovom sídle“ na " svojom internetovom sídle" alebo nahradiť slovami „na svojej internetovej stránke".

O

A

MS SR

Návrhu opatrení na zvýšenie efektívnosti správy pohľadávok štátu 
1. Prehľad pohľadávok v tabuľke na strane 5 predloženého materiálu. Nie je zrejmé, čo sa uvádza medzi pohľadávkami „Činnosť súdov“ nie je zrejmé, či sú to len pohľadávky zo súdneho konania, ktoré vymáha Krajský súd v Bratislave justičná pokladnica alebo aj pohľadávky súdov v rámci správy majetku štátu. Zo záverečného účtu kapitoly Ministerstva spravodlivosti Slovenskej republiky pohľadávky zo súdov, z civilnej časti rezortu spravodlivosti predstavujú 44 557 895 tis. Eur. Pohľadávky v rezorte predstavujú spolu 59 208 507 eur k 31.12.2010. 

2. Opatrenie podľa 4.2.1. písm. e) by malo byť doplnené na konci o slová„ ak zákon neustanovuje inak. Zároveň si dovoľujeme upozorniť na skutočnosť, že výzvy zároveň predstavujú aj náklady na poštovné. 

3 .Opatrenie podľa 4.2.1. písm. g) by malo byť doplnené na konci o slová„ ak zákon neustanovuje inak. 

4. V súvislosti s predchádzajúcimi pripomienkami a so zámerom „v rámci prípravy novej právnej úpravy vymáhania pohľadávok štátu, zhodnotiť efektívnosť súčasného spôsobu vymáhania pohľadávok štátu a na základe toho zvážiť ďalšiu existenciu justičnej pokladnice, uvedenom v bode 2.3.5 si Vás dovoľujeme informovať o špecifických podmienkach režimu správy justičných pohľadávok; 

Na správu súdnych pohľadávok sa nevzťahujú ustanovenia § 6 a § 6a zákona č. 278/1993 Z. z. o správe majetku štátu v znení neskorších predpisov (§ 15 zák. č. 65/2001 Z. z.). Súdna pohľadávka je osobitný druh pohľadávky, súdnou pohľadávkou je pohľadávka z rozhodovacej činnosti a inej činnosti súdov vrátane Špecializovaného trestného súdu, pri ktorej vzniká poplatková povinnosť zaplatiť súdne poplatky, trovy trestného konania, pokuty, svedočné, znalečné a iné náklady súdneho konania, súdnou pohľadávkou je aj pohľadávka vyplývajúca z rozhodnutia súdu o zhabaní peňažnej čiastky v trestnom konaní.“ 

Súdna pohľadávka sa vždy vymáha len vo výške, o ktorej rozhodol súd bez úrokov z omeškania. Pohľadávka zo správcu majetku štátu, súdu sa podľa zákona § 6 ods. 4 zákona č. 278/1993 vymáha s úrokom z omeškania: „Správca pohľadávky štátu je povinný starať sa o tom, aby všetky povinnosti dlžníka boli včas a riadne splnené, aby pohľadávka štátu bola včas uplatnená na príslušných orgánoch a aby rozhodnutia týchto orgánov boli včas vykonané. Ak je dlžník v omeškaní s plnením peňažného dlhu, správca pohľadávky štátu je povinný starať sa o to, aby sa úroky z omeškania alebo poplatok z omeškania 13) riadne a včas uplatnili a vymáhali. Správca pohľadávky štátu nie je povinný uplatniť a vymáhať úroky z omeškania alebo poplatok z omeškania, ak v jednotlivom prípade nepresiahnu sumu 50 eur. Ak pohľadávka štátu vznikla na základe rozhodnutia vydaného podľa osobitného predpisu, úroky z omeškania podľa tohto zákona sa neuplatňujú a nevymáhajú“. 

Významným rozdielom medzi súdnou pohľadávkou a pohľadávkou zo správy majetku štátu súdov je, že súdne pohľadávky sa podľa § 25 zák. č. 431/2002 Z. z. o účtovníctve v znení neskorších predpisov (ďalej len „zákon č. 431/2002“) neoceňujú. Ich hodnota je daná rozhodnutiami súdov o poplatkových povinnostiach účastníkov súdneho konania (civilného, trestného, obchodného, správneho). Z uvedeného dôvodu justičná pokladnica podľa § 26 ods. 3 neupravuje ocenenie hodnoty pohľadávok a neodpisuje ich, t. j. nevytvára opravné položky. 

V zmysle § 2 zák. č. 65/2001 Z. z. o správe a vymáhaní súdnych pohľadávok v znení neskorších predpisov, justičná pokladnica svojím konaním je jednoznačne zaradená do porozsudkovej činnosti súdov, t.j. je pevnou súčasťou súdneho konania. Rozhodnutia justičnej pokladnice sú rozhodnutím súdu I. stupňa. 

O agende justičnej pokladnice rozhodujú zamestnanci súdu poverení sudcom. Zákonom, vykonávajúcim toto splnomocnenie je zákon č. 425/2002 Z. z. o súdnych úradníkoch v znení neskorších predpisov. V justičnej pokladnici sú takto poverení zákonnými sudcami vyšší súdni úradníci a vybraní súdni tajomníci. 

Ďalšou dôležitou skutočnosťou je, že účinnosťou zákona č. 65/2001 Z. z. je vecne príslušným na konanie ohľadom súdnych pohľadávok výlučne Krajský súd v Bratislave – justičná pokladnica. Vzhľadom na túto skutočnosť iný subjekt ako justičná pokladnici nie je vecne príslušným na konanie o súdnych pohľadávkach, taktiež nemôže iný subjekt ako justičná pokladnica zaujímať pozíciu zástupcu oprávneného, ale ani pozíciu konajúceho súdu. 

Súdna pohľadávka má samostatný režim vymáhania a následne správy. Každý iný subjekt, ako krajský súd v Bratislave justičná pokladnica, ktorému by boli súdne pohľadávky postúpené by musel pohľadávky vymáhať cez exekučné konanie, a teda cez súd. Nemal by však žiaden osobitný režim, ako je tomu dosiaľ. Šlo by teda o zvýšenie administratívnej, finančnej, ale i časovej náročnosti. 

Justičná pokladnica disponuje oprávneniami, ktoré jej efektívne bez nutnosti ďalších nákladov umožňujú získať údaje sú zabezpečené ustanoveniam v § 8 zákona č. 65/2001 Z. z.: 

„(1) Štátne orgány, obce, vyššie územné celky, notári a iné fyzické osoby a právnické osoby, ktoré z úradnej moci alebo vzhľadom na predmet svojej činnosti vedú evidenciu osôb a majetku, sú povinné oznámiť justičnej pokladnici na jej písomnú žiadosť im známe údaje potrebné na výkon rozhodnutia. 

(2) Útvary Policajného zboru poskytujú justičnej pokladnici na jej písomnú žiadosť v odôvodnených prípadoch ochranu a súčinnosť pri výkone rozhodnutia. 

(3) Tretie osoby, ktoré majú údaje, listiny a iné veci, ktoré sú potrebné na výkon rozhodnutia, ak to možno od nich požadovať, sú povinné justičnej pokladnici na jej písomnú žiadosť tieto údaje poskytnúť, listiny a veci vydať alebo zapožičať. 

(4) Banky sú povinné oznámiť justičnej pokladnici na jej písomnú žiadosť údaje poskytované súdu na účely občianskeho súdneho konania podľa osobitného predpisu. 

(5) Pošta je povinná oznámiť justičnej pokladnici na jej písomnú žiadosť údaje potrebné na výkon rozhodnutia, najmä totožnosť osôb, ktoré majú prenajaté poštové priehradky, údaje o počte tam došlých zásielok a o ich odosielateľoch, úhrn súm doručených povinnému poštou alebo do jeho poštovej priehradky, totožnosť prijímateľa zásielok poste restante, alebo umožniť zamestnancovi justičnej pokladnice tieto údaje získať na pošte a správnosť údajov oznámených poštou na mieste preveriť. 

(6) Orgány telekomunikácií sú povinné oznámiť justičnej pokladnici na jej písomnú žiadosť totožnosť užívateľov telefónnych, ďalekopisných a telefaxových staníc, ktoré nie sú uvedené vo verejne dostupných zoznamoch. 

(7) Poisťovne sú povinné oznámiť justičnej pokladnici na jej písomnú žiadosť výplaty poistných plnení. 

(8) Vydavatelia tlače sú povinní oznámiť justičnej pokladnici na jej písomnú žiadosť meno podávateľa inzerátu uverejneného pod značkou. 

(9) Dopravcovia sú povinní oznámiť justičnej pokladnici na jej písomnú žiadosť odosielateľa a adresáta prepravovaného nákladu, ako aj údaje o prepravovanom tovare. 

(10) Justičná pokladnica môže požiadať o súčinnosť aj ďalšie osoby.“ 

Navyše justičná pokladnica umožňuje pohľadávkové tituly na výkon rozhodnutia týkajúce sa jedného povinného možno spojiť do jedného konania. 

Vymáhanie súdnych pohľadávok realizuje justičná pokladnica tým, že ako prvostupňový súd nariaďuje a uskutočňuje výkon rozhodnutia zrážkami zo mzdy a prikázaním pohľadávky. Justičná pokladnica ale na vykonanie exekúcie na vymoženie súdnej pohľadávky predajom hnuteľných vecí, predajom cenných papierov, predajom nehnuteľností, predajom obchodného podielu a predajom podniku poverí súdneho exekútora. 

Centralizácia vymáhania súdnych pohľadávok do justičnej pokladnice dosiahla oproti starému systému jednoznačne viacero progresívnych, úsporných a efektívnych výsledkov. Keď v pôvodnom systéme bol na každom súde vymáhajúci úradník, bez akýchkoľvek väčších právomocí, musel spolupracovať so všetkými príslušnými súdmi pri návrhu výkonu rozhodnutia podľa trvalého bydliska povinného, teraz sú sústredené vymáhania proti jednému povinnému u jedného súdneho tajomníka, ktorý v zmysle právomocí justičnej pokladnice, ako exekučného súdu, vydáva výkon rozhodnutia na vymoženie súdnych pohľadávok. Za starého systému bola efektivita vymáhania medzi 10 – 15 % úspešnosti, v justičnej pokladnici je už v tomto čase úspešnosť medzi 55 – 60 %. 

Justičná pokladnica vykazuje od roku 2006 priaznivý vývoj vymožených pohľadávok. Prihliadnuc na to, že i v čase hospodárskej krízy, čo sa premietlo aj do straty schopnosti dlžníka uhradiť súdne pohľadávky efektivita vymáhania stále stúpa, justičná pokladnica je významným článkom rezortu spravodlivosti a to hlavne v tom, že plní jednu z najdôležitejších bodov programového vyhlásenia vlády, čo znamená napĺňanie príjmov štátneho rozpočtu. 

V roku 2010 úhrady činili 3 504 834,54 EUR, čo je oproti roku 2009 navýšenie o 601 796 EUR. 

Pri primeranom znížení nákladov na vymáhanie v justičnej pokladnici v roku 2010 sa realizovalo 36 945 výkonov rozhodnutí, bolo expedovaných 55 001 výziev na dobrovoľné plnenie, uzavretých bolo 3 994 dohôd o splátkach. V 49 veciach bolo vydané rozhodnutie o odpustení pohľadávky, čo činilo v hodnotovom vyjadrení 8 189,37 EUR. V 6 092 prípadoch bolo trvale upustené od vymáhania súdnych pohľadávok, čo v hodnotovom vyjadrení činilo 586 643 EUR. Justičná pokladnica eviduje celkom 306 468 položiek pohľadávok. 

Ministerstvo spravodlivosti Slovenskej republiky zanalyzuje súčasný stav a vyhodnotí možnosti úprav všetkých legislatívnych noriem, ktoré sa týkajú súdnych pohľadávok, ktoré v súčasnosti spravuje a vymáha Krajský súd Bratislava – Justičná pokladnica (do konca 3. štvrťroka 2011) z dvoch hľadísk: 
a. možného úročenia niektorých súdnych poplatkov (pohľadávok) po lehote ich splatnosti, 
b. prípadného postúpenia niektorých pohľadávok do centralizovaného systému vymáhania pohľadávok štátu v zmysle Vami navrhovaných opatrení. 

doc. JUDr. Lucia Žitňanská, PhD., 
ministerka spravodlivosti

O

CA

A

A

Vzaté na vedomie

MF SR vychádzalo z údajov o pohľadávkach  aké poskytlo Ministerstvo spravodlivosti v rámci svojej rozpočtovej kapitoly. V sume  sú zahrnuté také položky ako je predpis trov trestného konania, peňažného trestu, predpis pohľadávok justičnou pokladnicou a pohľadávok zboru väzenskej a justičnej stráže voči obvineným a odsúdeným za trovy výkonu väzby.

MS SR

k návrhu opatrení na zvýšenie efektívnosti správy pohľadávok štátu 
1.Navrhované opatrenia, ktoré majú byť podľa uznesenia vlády zrealizované dňom 1. júla 2011 v rámci podmienok rezortu nerealizovateľné. Termín je príliš krátky napr. len justičná pokladnica eviduje 285 299 položiek pohľadávok a technické možnosti zverejnenia sú problematické vzhľadom na vybavenie súdnictva výpočtovou technikou. Tuto pripomienku považujeme za zásadnú. 

2. V rámci tejto časti v materiálu označenej ako Uplatňovanie sankcií na str. 11 by rozhodne mali byť doplnené pred slová v správnom konaní slová: „ z rozhodnutí súdov“. Tuto pripomienku považujeme za zásadnú.

Z

A

A